laion/Wikipedia-Exotic huggingface dataset:
ואגנר לאב

ואגנר סילבה דה סוזה (בפורטוגזית: Vágner Silva de Souza; נולד ב-11 ביוני 1984 בריו דה ז'ניירו שבברזיל), הידוע בשם ואגנר לאב (Vágner Love) הוא כדורגלן ברזילאי המשחק בעמדת החלוץ בקבוצת מיטיולן הדנית. ב-2008 קיבל את הפרס "כדורגלן השנה ברוסיה (ספורט אקספרס)". ב-29 באוגוסט 2009 הושאל "ואגנר לאב" לפלמיירס, ובינואר 2010 הושאל שוב, הפעם לפלמנגו. לאחר ההשאלה חזר לשחק בצסק"א מוסקבה, עד אשר עבר סופית לפלמנגו הברזילאית תמורת 9.7 מיליון אירו. ב-13 בינואר 2013 חזר לאב לצסק"א מוסקבה הרוסית. ביולי באותה שנה עבר לשאנדונג לוננג הסינית. בפברואר 2015 חזר לאב לברזיל וחתם בקורינתיאנס המקומית. ב-16 בינואר חתם במונקו. ב-30 באוגוסט 2016 חתם באלניהספור הטורקית. ב-29 בינואר 2018 חתם לאב בבשיקטש. ב-25 בינואר 2019 חזר לקורינתיאנס וחתם לשנתיים. ביוני 2020 עזב את הקבוצה וחתם בקאיראט אלמטי הקזחית, במדיה זכה באליפות כבר בעונת הבכורה שלה, כשהבקיע שער והיה מעורב בבעיטת הפנדל לזכות קבוצתו במשחק הזכייה מול אורדבסי שימקנט השלישית. בינואר 2022 חתם במיטיולן. "ואגנר לאב" זכה לכינויו בעיקר בשל המספר הרב של בחורות איתן בילה, וחיי המין המתהוללים שלו. "ואגנר לאב" גם היה ידוע בשל צבע שערו הייחודי. צסק"א מוסקבה אליפות רוסיה (3) - 2005, 2006, 2013 מקום שני בליגת העל הרוסית - 2004, 2008, 2010 הגביע הרוסי (6) - 2004/2005, 2005/2006, 2007/2008, 2008/2009, 2010/2011, 2012/2013 דאבל (3) - 2005, 2006, 2013 הסופר קאפ הרוסי (3) - 2006, 2007, 2009 גביע אופ"א - 2004/2005 נבחרת ברזיל קופה אמריקה (2) - 2004, 2007 קאיראט אלמטי ליגת העל הקזחית (1) - 2020 הגביע הקזחי: 2021 מלך השערים בליגה הברזילאית השנייה - 2003 (19 שערים) מלך השערים באליפות סאו פאולו - 2004 (12 שערים) מלך השערים של ליגת העל הרוסית - 2008 (20 שערים) מלך השערים בגביע אופ"א - 2008/2009 (11 שערים) מלך השערים באליפות ריו דה ז'ניירו - 2010 (15 שערים) מדיה וקבצים בנושא ואגנר לאב בוויקישיתוף ואגנר לאב, ברשת החברתית פייסבוק ואגנר לאב, ברשת החברתית אינסטגרם ואגנר לאב, באתר Transfermarkt ואגנר לאב, באתר Soccerway ואגנר לאב, באתר BDFutbol ואגנר לאב, באתר WorldFootball.net ואגנר לאב, באתר National Football Teams ואגנר לאב, באתר FootballDatabase.eu ואגנר לאב, באתר ESPN סטטיסטיקות ופרופיל באתר התאחדות הכדורגל הרוסית אלכס נירנבורג, "ואגנר לאב עוזב את צסק"א מוסקבה", מאתר nrg, מיום 29 באוגוסט 2009 ynet ספורט, ואגנר לאב עוזב את צסק"א לטובת פלמנגו, באתר ynet, 25 בינואר 2012 ynet ספורט, ואגנר לאב: "היו אורגיות, 8 נשים ו-6 כדורגלנים", באתר ynet, 11 באפריל 2012
נבחרת יפן בכדורגל נשים

נבחרת כדורגל הנשים של יפן היא נבחרת כדורגל הנשים הלאומית של יפן. הנבחרת מנוהלת על ידי התאחדות הכדורגל היפנית. יפן, זכתה בגביע העולם בכדורגל נשים בשנת 2011, לאחר ניצחון על ארצות הברית בפנדלים 2 - 2 בתום המשחק (1-3), בשנת 2014 זכתה נבחרת יפן באליפות אסיה בכדורגל לנשים לאחר ניצחון על אוסטרליה 0-1 ובשנת 2015 הגיעה הנבחרת לשלב הגמר בגביע העולם בכדורגל נשים והפסידה לארצות הברית 5 - 2, ולא הצליחה להגן על תוארה. הדירוג הנוכחי של נבחרת יפן ברשימת הדירוג של פיפ"א, הוא המקום ה-7 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 3 נמדד לראשונה בנובמבר 2011, והדירוג הכי נמוך 14 נמדד לראשונה ביולי 2003. 1991 – שלב הבתים 1995 – רבע גמר 1999 – שלב הבתים 2003 – שלב הבתים 2007 – שלב הבתים 2011 – מקום ראשון 2015 – מקום שני 2019 – שמינית גמר 2023 – רבע גמר 1975 - לא העפילה 1977 - לא העפילה 1979 - לא העפילה 1983 - לא העפילה 1986 - מקום שני 1989 - מקום שלישי 1991 - מקום שני 1993 - מקום שלישי 1995 - מקום שני 1997 - מקום שלישי 1999 - מקום רביעי 2001 - מקום שני 2003 - מקום רביעי 2006 - מקום רביעי 2008 - מקום שלישי 2010 - מקום שלישי 2014 - מקום ראשון 2018 - מקום ראשון מדיה וקבצים בנושא נבחרת יפן בכדורגל נשים בוויקישיתוף אתר האינטרנט הרשמי של נבחרת יפן בכדורגל נשים (ביפנית ובאנגלית) נבחרת יפן בכדורגל נשים, ברשת החברתית פייסבוק נבחרת יפן בכדורגל נשים, ברשת החברתית אקס (טוויטר) נבחרת יפן בכדורגל נשים, סרטונים בערוץ היוטיוב דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
צמה

צַמָּה היא מבנה מורכב או דפוס הנוצר על ידי שילוב שלושה או יותר גדילים של חומר גמיש, כגון, סיבי טקסטיל, חוט, או שיער אדם. בהשוואה לתהליך האריגה בו משתמשים בבד בעל שתי קבוצות נפרדות (שתי וערב), צמה היא בדרך כלל ארוכה וצרה, וכל רכיב בה מקביל בזיגזג וחופף לאחרים. הצמה הפשוטה ביותר היא שטוחה, מוצקה, ובנויה משלושה גדילים. לעיתים היא נקראת "קלועה". צמות מורכבות יותר ניתן לייצר עם מספר שרירותי, אך לרוב אי זוגי, של חוטים. צמות משמשות לייצור חבלים, חפצים דקורטיביים, ותסרוקות לשיער. צמות מורכבות משמשות ביצירת חפצי אמנות תלויים העשויים מסיבים. קליעת צמות נחשבת כאחת מהצורות של אריגת אצבעות. גרסה פופולרית נוספת של הצמה הפשוטה, היא הצמה הסינית, בשמה הנפוץ יותר בציבור, או בשמותיה האחרים: צמה רקומה, צמה צרפתית. צמה זו מתחילה מתחילת קו השיער במצח, ובמהלך קליעתה מוסיפים בכל קליעה קבוצות שיער מהצדדים, עד שמגיעים לסוף הקרקפת, שם ממשיכים בקליעה רגילה. פעולת הקליעה יוצרת חבל עבה וחזק יותר מהחוטים הבודדים מהם הוא עשוי. בחבלים קלועים משתמשים בטיפוס הרים ובשיט, כיוון שבשל חוזקם הם יכולים לשאת עומס ומשקל רב. בכבלי חשמל ואלקטרוניקה, המונח צמה מתייחס לאוסף כבלים המאוגדים לצורך שמירה על סדר במערכת (למנוע ליפוף של הכבלים והסתבכות ברכיבים אחרים) המקל על הרכבתה ואחזקתה. כבלים של תקשורת מקבילית (כגון IDE) וכבלים שזורים לא נהוג לכנות במונח זה. שרוכים העשויים מצמות של חוטי רקמה או סריגה, משמשים בבגדים לקשירת פתחי הבגד או לקישוטו, כתכשיטים, כשרוכי קשירה לשקיות בד. במונחי הסריגה והקרושה בעברית 'צמה' היא הצלבה בין עין אחת או מספר עיניים, היוצרת צורה של צמה בסריג. באנגלית דוגמה זו נקראת כבל (Cable) ולעיתים רחוקות גם 'עיניים נודדות' ו'הצלבת עיניים'. הצמה הסרוגה נוצרת על ידי העברת עין אחת או יותר למסרגה דו - חודית קטנה הנקראת מסרגת צמות, החזקת המסרגה לפני או אחרי המסרגות שעמן סורגים, סריגת עין אחת או יותר מהשיפוד השמאלי ואחרי זה סריגת העין או העיניים שעל מסרגת הצמות. בשילובים שונים של מספרי העיניים אפשר לקבל מגוון של צמות. גם בקרושה במסרגת קרס אפשר ליצור מיני צמות על ידי דילוג מעל למספר עיניים יצירת עיניים ואחרי זה הפניית המסרגה מאחורי או לפני העיניים החדשות וסריגה לתוך העיניים מעליהן דילגו, ילדה עם צמות אישה עם צמות צמות מחבלים אנימציה המדגימה קליעת צמה פשוטה תסרוקת שיער קארה (תספורת) סריגה סריגה במסרגה אחת צמה, באתר MathWorld (באנגלית) Finger Weaving Techniques, TEXTILE, 5,000 Years, An International History and Illustrated Survey, 1993, New York, 1993, עמ' 22, ISBN 0-8109-3875-8 Sarina Tariq, How to make Cord : 7 different methods, SEW GUIDE, Method 6: Plaiting/Braiding (באנגלית) Rae Compton, אנגלית (ע), Cabled knitting, THE ILLUSTRATED DICTIONARY OF KNITTING, 1988, Loveland, Colorado: Interweave, 1988, עמ' 45-51, ISBN 0-934026-41-6 Rae Compton, Central Europe, The Complete Book of TRADIONAL KNITTING, 1989, London: BATSFORD, 1983, עמ' 110, ISBN 0713434619. (באנגלית) רבקה לנדן (ע), תרגום: שולמית מנשה, סריגת צמות, ידי זהב, אנציקלופדיה למלאכת יד, כרך 4, 1975, עמ' 883,901,920. (בעברית) Lesley Standfield, Cable Stitches, The New KNITTING STITCH LIBRARY, 1998, USA: LARK, 1992, עמ' 51-121, ISBN 1-57990-027-5. (באנגלית) סוודר וכובע בסריגת צמות בצינורה, אופנת פולגת, תל אביב, עמ' 6. (בעברית)
שיטת מרסגליה

טרנספורמצית מרסגליה או שיטת מרסגליה היא שיטה ליצירת זוגות מספרים אקראיים, בהתפלגות נורמלית, משני מספרים המתפלגים בהתפלגות אחידה רציפה. השיטה פותחה בשנת 1964 על ידי המתמטיקאי ג'ורג' מרסגליה. נגריל שני מספרים מקריים בלתי תלויים X,Y המתפלגים בהתפלגות אחידה רציפה בקטע [1, 1-]. אם r s = ( X 2 + Y 2 ) < 1 {\displaystyle rs=(X^{2}+Y^{2})<1} נשמור את המספרים. אם לא, נחזור לשלב הראשון. נחשב U,V ע"י: U = − 2 ln ⁡ ( r s ) / r s ∗ X {\displaystyle U={\sqrt {-2\ln(rs)/rs}}*X} ו- V = − 2 ln ⁡ ( r s ) / r s ∗ Y {\displaystyle V={\sqrt {-2\ln(rs)/rs}}*Y} קיבלנו U,V שני משתנים המתפלגים נורמלית עם תוחלת 0 ושונות 1. שיטה זו מהירה יותר משיטת בוקס-מולר בגלל שכאן אין שימוש בפונקציות טריגונומטריות וזאת למרות שזורקים כ-21% מהמקרים בשלב השני. בשיטה זו עדיין יש שימוש בשורש שצורך זמן חישוב ארוך, ולכן במהלך השנים יצרו שיטות חדשות כגון שיטת זיגורט, שבהן אין שימוש בפונקציות הדורשות זמן חישוב רב. זהו היחס בין שטח של ריבוע לשטח שמחוץ לעיגול החסום בתוכו.
שלום דנגור

הרב שלום דנגור (1832, בגדאד — 1916, סואץ) היה דיין בעיראק ורב העיר סואץ שבמצרים, רוכש אדמות קיבוץ נירים. נולד בבגדאד שבעיראק. למד בצעירותו אצל הרב עבדאללה סומך. שימש כדיין לזמן קצר, ולאחר מכן כיהן כרב במצרים בשנים 1897–1904. כיהן כרב העיר סואץ משנת 1907 ועד מותו. הרב, שהיה ציוני בעמדותיו, ביקר בארץ ישראל 5 פעמים (בין 1899 ל-1914), ורכש אדמה במערב הנגב. על אדמה זו הוקם לימים קיבוץ נירים, שעבר אחר-כך צפונה. המקום כונה "דנגור" ומוצבת בו כיום אנדרטת נירים (דנגור) לזכר הרוגי הקרבות שהתנהלו בו במלחמת העצמאות. הרב, אוהב אדמת הארץ, ציווה בצוואתו לקברו באדמות אשר רכש בנגב, אך בשל מלחמת העולם שפרצה אז והקרבות שנערכו בנגב וסיני, נקבר בעיר סואץ. צאצאיו חיים כיום באנגליה ונמנים עם משפחות בעלי ההון. צאצאים נוספים ממשפחתו הרחבה עלו לארץ ישראל בעלייה מעיראק בשנת 1951 וחיים כיום בישראל. אחיו, דוד, עלה לישראל מעיראק בשנת 1955 לאחר שריצה שלוש שנות מאסר בכלא המקומי בשל השתתפות בהפגנות בפוגרום הציוני[דרושה הבהרה] שהתרחש שם. הוא התגורר בחולון, שם נפטר. דנגור מסרב להיכנע, באתר The Scribe (באנגלית) בשלושה ראשים יצאו מגבולות, משמר, 8 באוקטובר 1946 מיכאל יעקובסון: סקירה אדריכלית על האנדרטה באתר 'חלון אחורי', 2 בפברואר 2014 עזרא ריבליס, ואהבת לארצך במוך ("דנגור"- מנין?), על המשמר, 21 בנובמבר 1975 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
מוס דף

יאסין ביי (באנגלית: Yasin Bey; נולד כדנטה טרל סמית' ב-11 בדצמבר 1973), המוכר בשם הבמה שלו מוס דף (Mos Def), הוא ראפר, זמר ושחקן אמריקאי. דף הועמד לשבעה פרסי גראמי, לפרס גלובוס הזהב ולפרס אמי. נולד בברוקלין, ניו יורק כבן הבכור למשפחה בת 12 ילדים. אביו היה חבר בתנועת אומת האסלאם והוא גדל עם אימו. מוס דף נודע כאחד המוזיקאים הבולטים בסצנת ההיפ הופ המחתרתי של סוף שנות ה-90. הוא התחיל את קריירת ההיפ הופ שלו בשנת 1994, תחת הרכב שנקרא Urban Thermo Dynamics. בשנת 1996, השתתף מוס דף באלבומיהם של הרכבי ההיפ הופ "Da Bush Babees" (אנ') ודה לה סול. ב-1998 חבר דף לטאליב קוולי לצמד שנקרא בלאק סטאר ובאותה שנה הוציאו השניים את האלבום Mos Def & Talib Kweli Are Black Star. מתוך האלבום הצליחו הסינגלים "Definition" ו-"Respiration" נכנסו למצעד הבילבורד הוט 100 והאלבום עצמו זכה לשבחים מהמבקרים. אלבום הבכורה שלו, Black on Both Sides, יצא לאור ב-1999. הוא כולל הופעות אורח של באסטה ריימס, טאליב קוולי וקיו-טיפ. האלבום הגיע למקום הראשון ב מצעד אלבומי הראפ של הבילבורד, הגיע למעמד זהב בארצות הברית ומכר כ-500 אלף עותקים סך הכל במדינה. בשנים 1995-1994 גילם את אחת הדמויות הראשיות בסדרת הדרמה והמסתורין "מסתורי קוסבי" בכיכובו של ביל קוסבי. בשנת 2001 שיחק את דמותו של פרנק מילר בסרט הטלוויזיה "Carmen: A Hip Hopera" מבית היוצר של MTV. בשנת 2002 שיחק בקומדיה הרומנטית "כשדריי פגש את סידני" בכיכובה של קווין לטיפה. בשנת 2004 הוא גילם את ויוויאן תומאס בסרט הטלוויזיה הביוגרפי "יצירת האלוהים"; על תפקיד זה הוא זכה בפרס NAACP Image. בשנת 2005 גילם את פורד פרפקט בעיבוד הקולנועי של "מדריך הטרמפיסט לגלקסיה". בשנת 2008 שיחק בתפקיד ראשי בקומדיה "קדימה, תריץ אחורה" של הבמאי מישל גונדרי. 1999: Black on Both Sides 2004: The New Danger 2006: True Magic 2009: The Ecstatic 2019: Negus 1998: Mos Def & Talib Kweli Are Black Star 2004: Manifest Destiny 2016: December 99th 2022: No Fear of Time מדיה וקבצים בנושא מוס דף בוויקישיתוף מוס דף, ברשת החברתית פייסבוק מוס דף, ברשת החברתית אקס (טוויטר) מוס דף, במסד הנתונים הקולנועיים IMDb (באנגלית) מוס דף, באתר AllMovie (באנגלית) מוס דף, באתר Rotten Tomatoes (באנגלית) מוס דף, במסד הנתונים הקולנועיים KinoPoisk (ברוסית) מוס דף, באתר אפל מיוזיק (באנגלית) מוס דף, באתר Last.fm (באנגלית) מוס דף, באתר AllMusic (באנגלית) מוס דף, באתר MusicBrainz (באנגלית) מוס דף, באתר Discogs (באנגלית) מוס דף, באתר Songkick (באנגלית) מוס דף, באתר MOOMA (בארכיון האינטרנט) מוס דף, באתר בילבורד (באנגלית) גיא חג'ג', שקוף שזה מוס דף, באתר ynet, 13 בפברואר 2007 "Black Star - Black Star,Mos Def,Talib Kweli | Songs, Reviews, Credits | AllMusic". AllMusic. נבדק ב-11 בפברואר 2017. {{cite web}}: (עזרה) "Black Star". Pias Recordings (rough trade). 1 בספטמבר 2001. נבדק ב-11 בפברואר 2017. {{cite web}}: (עזרה) "The 1998 Pazz & Jop Critics Poll". The Village Voice. New York. 2 במרץ 1999. נבדק ב-27 בספטמבר 2011. {{cite news}}: (עזרה) Moon, Tom. "1000 Recordings to Hear Before You Die". Workman Publishing Company. אורכב מ-המקור ב-17 בדצמבר 2011. נבדק ב-26 בספטמבר 2011. {{cite web}}: (עזרה) Leroy, Dan (12 באוקטובר 1999). "Mos Def: Black on Both Sides". Yahoo! Music. אורכב מ-המקור ב-2010-06-01. נבדק ב-28 באוגוסט 2009. {{cite web}}: (עזרה) RIAA - Gold & Platinum Search. Recording Industry Association of America. Retrieved on 2009-06-30.
אורגניזם-על

אורגניזם-על או סוּפֶּר-אורגניזם (נכתב גם סופר-אורגניזם, Superorganism) הוא אורגניזם המורכב מאורגניזמים אחרים. הדוגמאות המובהקות ביותר לסופר-אורגניזם הן קן נמלים וכוורת דבורים. האורגניזמים שמרכיבים את הסופר-אורגניזם הם עצמאיים במידת מה, אך הם אינם מסוגלים להתרבות או להתקיים לאורך זמן כשהם לבדם. הם מוגדרים כ"סופר-אורגניזם" אם הם פועלים יחד למען שימור הקבוצה, ולא למען עצמם. בקן נמלים, למשל, המלכה היא היחידה שמסוגלת להתרבות, אך היא אינה מסוגלת לשרוד בכוחות עצמה. הנמלים האחרות חיות אך ורק על מנת לאפשר למלכה לשרוד בפני עצמה. הן מסוגלות להתקיים זמן מה בעצמן, אך לא להוליד דורות המשך. על כן, המלכה ושאר הנמלים פועלים יחד כדי להבטיח את קיום המושבה כולה. תפקודם של הפרטים השונים במושבה אנלוגי לזה של תאים, רקמות או איברים שונים בגוף אורגניזם רגיל. לדוגמה: הזכרים והנקבות הפוריים שיוצאים למעוף הכלולות מהווים מעין תאי מין עבור הקן כולו. חיות חברתיות רבות, כמו זאבים וביזונים, אינן נחשבות לסופר-אורגניזמים, כי הן אינן עונות על ההגדרה לעיל. המונח נטבע על ידי הגאולוג ג'יימס האטון, "אבי הגאולוגיה", ב-1789 בהתייחס לכדור הארץ בהקשר של גיאופיזיולוגיה. באמצע המאה ה-19 אימץ הסוציולוג והפילוסוף הבריטי הרברט ספנסר את המונח, והוא משמש גם בתחומים משיקים לביולוגיה כמו סוציוביולוגיה ואנתרופולוגיה, ואף בתחומים מרוחקים יותר כמו סוציולוגיה ומחשבה מדינית. השערת גאיה מניחה כי כדור הארץ כולו הוא סופר-אורגניזם, וכל יצורים החיים בו הם חלק ממערכת מורכבת הנועדה לשמר את החיים על פניו. מושבות של נמלים וטרמיטים כוורות של דבורים וצרעות שוניות אלמוגים מושבות של החולד העירום, יונק החי במושבות גדולות. מדענים רבים טענו שההגדרה לאורגניזם בהקשר זה אינה ברורה מספיק, ולכן המושג מעורפל. הועלתה טענה על פיה גם אדם יחיד יכול להיחשב ל"סופר-אורגניזם", כי גוף האדם מכיל מיליוני חיידקים ונגיפים. בסדרת "מסע בין כוכבים: הדור הבא" מופיע גזע חייזרי שנקרא בּוֹרְג, והוא מאופיין בכך שיש לו מלכה אחת ששולטת בכל שאר הפרטים. מערכות מורכבות מסתגלות
זוט

האם התכוונתם ל... זוט סימס – מוזיקאי ג'אז, נגן סקסופון אמריקאי זוט – שמה של דמות נגן הסקסופון בתוכנית "החבובות" חליפת זוט – (Zoot Suit) חליפת בגדים ומראה כללי (Zoot Look) אשר היה נפוץ בשנות הארבעים בארצות הברית מהומות חליפות הזוט – סדרת קטטות המוניות בין חיילים ללובשי חליפות זוט בלוס אנג'לס ביוני 1943
כפן צהוב-מקור

כפן צהוב-מקור (שם מדעי: Platalea flavipes) הוא מין מהסוג כפן שבמשפחת הכפניים. הוא נפוץ בעיקר בדרום-מזרח אוסטרליה, אך נצפה גם במקומות שונים על פני כל היבשת, כמו גם בניו זילנד, אי הלורד האו והאי נורפוק. צבעו של עוף זה הוא לבן, בעוד שפניו, מקורו ורגליו הם צהובים. בעבר שמו העברי היה אבי-הכף צהוב-הרגליים. במהלך עונת הרבייה סביב הפנים נמתח פס שחור, וכן קו המתאר החיצוני של נוצות הכנף נצבע קלות בשחור. אין הבדל במראה, בין עופות צעירים לבוגרים, פרט לסימנים שחורים הקיימים אצל הצעירים בצד הפנימי של נוצות התעופה ואינם קיימים אצל הבוגרים. הכפן צהוב-המקור מקנן על עצים, ובין צמחי הקנה ליד ביצות. לעיתים ניתן למצוא את הכפן צהוב-המקור אף בשדות ללא כל מקור מים. ככל הכפניים תנוחת התעופה של הכפן צהוב-המקור היא כשראשו נמשך קדימה. הכפן צהוב-המקור ניזון מחרקים מימיים וכן מהזחלים שלהם, וזאת באמצעות מקורו הרחב, אותו הוא מניע במים מצד לצד. בצד הפנימי של המקור קיימת גבשושית המשמשת מעין גלאי רעידות, ובעזרתה הציפור יכולה לחוש בקיומו של טרף גם במים עכורים, ללא הבדל ביום ללילה. מיד לאחר הציד הכפן מרים את מקורו אל על, והטרף מחליק במורד הגרון, למערכת העיכול שלו. הכפן צהוב-המקור מקנן במושבות, ביחד עם עופות מים נוספים, על פי רוב ממשפחת הכפניים כגון מגלנים, ומינים נוספים של כפנים. הוא ממקם את הקן בהסתעפויות של עצים מעל המים, או בסבך שבין קני הסוף. חלוקת התפקידים היא כזאת שהזכר אוסף את חומרי הגלם, והנקבה בונה את הקן, בעוד ששניהם דוגרים על הביצים ולאחר הבקיעה, מטפלים ביחד בגוזלים. מדיה וקבצים בנושא כפן צהוב-מקור בוויקישיתוף כפן צהוב-מקור, באתר ITIS (באנגלית) כפן צהוב-מקור, באתר NCBI (באנגלית) כפן צהוב-מקור, באתר Animal Diversity Web (באנגלית) כפן צהוב-מקור, באתר האנציקלופדיה של החיים (באנגלית) כפן צהוב-מקור, באתר GBIF (באנגלית) Yellow-billed Spoonbill, Birds in Backyards כפן צהוב-מקור באתר הרשימה האדומה של IUCN אנציקלופדיה מכלל, כרך א', עמוד 9
ארנסט לוי

האם התכוונתם ל... ארנסט לוי (בלשן) (Ernst Lewy;‏ 1881–1966) – בלשן גרמני ארנסט לוי (מוזיקאי) (Ernst Levy;‏ 1895–1981) – מוזיקולוג, מלחין, פסנתרן ומנצח שווייצרי ארנסט לוי (משפטן) (Ernst Levy;‏ 1881–1968) – משפטן גרמני והיסטוריון של המשפט, מומחה למשפט הרומי בנימין הלוי (נולד בשם ארנסט לוי, Ernst Levi) – שופט ופוליטיקאי ישראלי ארנסט לוי (חוקר ספרות) (Ernst Loewy;‏ 1920–2002) – חוקר ספרות וספרן יהודי גרמני
בריום

המונח "Ba" מפנה לכאן. אם הכוונה למשמעות אחרת, ראו BA. בריום (Barium) הוא יסוד כימי ממשפחת המתכות האלקליות-עפרוריות שסמלו הכימי Ba ומספרו האטומי 56. בריום הוא יסוד מתכתי שמזכיר מבחינה כימית את היסוד סידן. בצורתו הטהורה הוא רך, וצבעו כסוף-לבן שמזכיר עופרת. כשנחשף לאוויר הוא מתחמצן במהירות. כמו כן, הוא מאוד פעיל כשבא במגע עם מים או כוהל. לבריום שימושים במצתים, שפופרות ריק, זיקוקים ומנורות פלואורסצנט. שימושים נוספים: לבריום גופרתי (BaSO4) יישומים באבחון בעזרת קרני רנטגן, חומר צבע וייצור זכוכית. לבריום פחמתי (BaCO3) שימוש בתור רעל עכברים. לבריום חנקתי (Ba(NO3)2) ולבריום כלורט (Ba(ClO3)2) יישומים בפירוטכניקה. בדיקת בריום - מלחי בריום ניתנים למטופל בקרני רנטגן בבליעה או בחוקן, בצילום איברים כמו ושט, קיבה, תריסריון ומעיים. תערובת המכילה בריום גופרתי (BaSO4) ואבץ גופרי (ZnS) משמשת כפיגמנט שנקרא ליתופון (Lithopone). בריום (ביוונית: באריס - "βαρύς" - "כבד") זוהה ב-1774 על ידי קרל וילהלם שלה ומוצה ב-1808 על ידי האמפרי דייווי באנגליה. ניתן להפיק בריום מהמינרל בריט (BaSO4), אך מכיוון שהוא מתחמצן במהירות כשנחשף לאוויר, קשה להפיק אותו בצורתו הטהורה. בצורה מסחרית, בריום מופק באמצעות אלקטרוליזה של BaCl2. תרכובותיו החשובות ביותר הן בריום כלורי (BaCl2), בריום דו-חמצני (BaO2), בריום גופרתי (BaSO4), בריום פחמתי (BaCO3), בריום כלורט (Ba(ClO3)2) וBa(NO3)2. מלחיו בוערים בלהבה ירוקה. כל תרכובות הבריום המסיסות במים או חומצה הן רעילות. בריום ב-Webelements (אנגלית) בריום, באתר אנציקלופדיה בריטניקה (באנגלית)
ג'ובה (פירושונים)

האם התכוונתם ל... ג'ובה – עיר בירתה של דרום סודאן ג'ובה – נהר בסומליה הנשפך אל האוקיינוס ההודי סמוך לקיסמאיו ג'ובה (גאולוגיה) – תופעה גאולוגית הבאה לידי ביטוי בשקע טופוגרפי ג'ובה חסידית – פריט לבוש חרדי ירושלמי הנלבש בשבת וחג
כפר דבורה

כפר דבורה (למפת אצבע הגליל מוגדלת)   כפר דבורה (למפת אצבע הגליל רגילה)   כפר דבורה (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר דבורה (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר דבורה כפר דבורה היה יישוב יהודי בתקופת התלמוד במעלה נחל גילבון שברמת הגולן. באתר נתגלו שרידי בית כנסת, בית מדרש, כתובות בארמית, יוונית ואחת בעברית שהיוותה חידוש במחקר, כיוון שהעידה על קיומו של בית מדרש במקום. כמו כן נתגלו גם אבנים מעוטרות רבות משולבות בבנייה משנית ופזורות בשטח. על חורבות כפר דבורה הוקם הכפר הסורי דאבּוריה, הנטוש כיום. בטרם מלחמת ששת הימים, היה הכפר מיושב בידי בדואים בני שבט נערנה, אשר עשו שימוש משני באבני היישוב היהודי העתיק לצורכי בנייה. הכפר שוכן כיום צפונית-מערבית ליישוב קדמת צבי. בכפר נמצאו שרידים ארכאולוגיים המעידים על יישוב משגשג בתקופת המשנה והתלמוד, בהם גם שרידים של בתי בד להפקת שמן זית, שהיה כנראה הענף הכלכלי החשוב של הכפר ותרם לעושרו. אחד הממצאים החשובים שנמצאו בכפר הוא משקוף ייחודי המעוטר בשני עופות דורסים אשר אוחזים זר במקוריהם, ועליו הכתובת: ”זה בית מדרשו שהלרבי [= של רבי] אליעזר הקפר”. הכתובת מתייחסת לרבי אליעזר הקפר, תנא בדור החמישי, שפעל בקצרין וסביבותיה. המשקוף נמצא כיום במוזיאון עתיקות הגולן בקצרין. אבן משקוף נוספת נמצאה משובצת בקירות אחד הבתים. אורכה כמטר והיא מעוטרת בדמות עיט המחזיק זר במקורו ולצדו שני דגים. ייתכן כי משקוף זה עיטר את בית הכנסת בכפר. אף אבן משקוף זו לא מצויה עוד בכפר, והקיר בו הייתה משובצת התמוטט, נכון לדצמבר 2017. באוקטובר 2018 תועדה מערכת מסתור בתחומי כפר דבורה. המערכת מתוארכת למאה הראשונה לפנה"ס, כאשר השימוש בה המשיך עד למאה הראשונה לספירה. מדיה וקבצים בנושא כפר דבורה בוויקישיתוף דבורה-שרידיה של עיר קדומה, דבר, 17 באוקטובר 1969 כתובות יהודיות מן הכפר דבורה שבגולן, באתר The Bornblum Eretz Israel Synagogues Website יוסף נוה, על פסיפס ואבן: הכתובות הארמיות והעבריות מבתי הכנסת העתיקים, תל אביב: החברה לחקירת ארץ ישראל ועתיקותיה וירושלים: כרטא, תשל"ח, עמ' 25–26. גיליון 135 לשנת 2023חורבת דבורה, באתר www.hadashot-esi.org.il ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
ניסו קפילוטו

ניסים (ניסו) קפילוטו (נולד ב-1 באוקטובר 1989) הוא כדורגלן עבר ישראלי ששיחק בעמדת הבלם וכיום עוזר מאמן הפועל רמת גן גבעתיים. קפילוטו גדל במחלקת הנוער של מכבי תל אביב, ואת הופעת הבכורה שלו בקבוצה הבוגרת ערך ב-12 בדצמבר 2006, במשחק גביע הטוטו נגד הכח עמידר רמת גן, בגיל 17. בגביע אופ"א ערך את הופעת הבכורה שלו עוד לפני שהיה בן 18. החל מעונת 2007/2008 הוא שיחק בקבוצה, ואת הופעת הבכורה שלו בליגת העל ערך בתחילת עונה זו במשחק מול מ.ס. אשדוד. בשנים שלאחר מכן שימש כבלם מחליף, ובעונת 2010/2011 הושאל למ.ס. אשדוד. בעונה שלאחר מכן הושאל להפועל עכו. ביוני 2012 עבר לאלקי לרנקה מליגת העל הקפריסאית, ובמדיה שיחק עונה אחת. לקראת עונת 2013/2014 חזר קפילוטו לישראל, וחתם לעונה אחת במדי בית"ר ירושלים. ב-21 באוקטובר 2013 כבש קפילוטו את שער הבכורה שלו בקבוצה, בניצחון 1–0 על הפועל תל אביב. בתום העונה, אחרי שרשם 27 הופעות ליגה וכבש שני שערים, סיים קפילוטו את דרכו במועדון. ב-12 ביוני 2014 חתם לשלוש שנים בסנט גאלן מליגת העל השווייצרית, בשכר של 150 אלף דולר לעונה. את הופעת הבכורה שלו בקבוצה ערך ב-19 ביולי 2014, כשהשלים 90 דקות בתיקו 2–2 עם יאנג בויז ברן. בהמשך העונה הוא קיבל את סרט הקפטן של הקבוצה במספר משחקים, אך פציעה קשה מנעה ממנו לחזור ליכולת הטובה עמה פתח את העונה. ב-3 ביולי 2015 חזר לישראל וחתם על חוזה לעונה אחת עם אופציה לעונה נוספת בבית"ר ירושלים. ב-14 ביוני 2016 חתם לעונה אחת בהפועל חיפה. במחזור השני של גביע הטוטו לעונת 2016/2017, מול הפועל כפר סבא, כבש את שער הבכורה שלו במועדון. בעונת 2017/2018 היה שותף להצלחתה של הקבוצה להעפיל לפלייאוף העליון, והיא סיימה את העונה במקום הרביעי. בתום העונה זכה עמה בגביע המדינה, לאחר ששיחק 120 דקות בניצחון 3–1 במשחק הגמר מול בית"ר ירושלים. ב-1 בפברואר 2023 חתם בסקציה נס ציונה. ב-3 במרץ 2024 הודיע על פרישה ממשחק פעיל. לזכותו של קפילוטו 27 הופעות בנבחרת הנוער של ישראל ושתי הופעות במדי הנבחרת הצעירה. ב-23 במאי 2018 זומן לראשונה לסגל נבחרת ישראל, לקראת משחק הידידות מול ארגנטינה שבוטל. ב-7 בספטמבר 2018 ערך את הופעת הבכורה שלו בנבחרת, כשפתח בהרכב במשחק מול אלבניה במסגרת ליגת האומות. הפועל חיפה גביע המדינה: 2017/2018 אלוף האלופים: 2018 מדיה וקבצים בנושא ניסו קפילוטו בוויקישיתוף ניסו קפילוטו, באתר ההתאחדות לכדורגל בישראל ניסו קפילוטו, באתר Transfermarkt ניסו קפילוטו, באתר Soccerway ניסו קפילוטו, באתר National Football Teams ניסו קפילוטו, באתר FootballDatabase.eu ורד יעזוב את הפועל ת"א? קפילוטו בנס ציונה, ערן לוי בליגה ב', באתר וואלה, 1 בפברואר 2023 ניסו קפילוטו הודיע על פרישה: "לא מסוגל עוד להיאבק בגוף שלי", באתר ynet, 3 במרץ 2024